Diari Oficial de la Generalitat Valenciana


Sumari del DOGV 5937, del 21-01-2009 (2009/487)

RESOLUCIÓ de 24 de juny de 2008, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Zirconio, SA per a una indústria de fabricació de revestiments i paviments ceràmics al terme municipal de Vila-real.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5937

Data del DOGV
:   21-01-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/487


Data del document
:   24-06-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Vila-real
    * edifici industrial
    * empresa privada
    * ceràmica

RESOLUCIÓ de 24 de juny de 2008, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Zirconio, SA per a una indústria de fabricació de revestiments i paviments ceràmics al terme municipal de Vila-real. [2009/487]  
Vistos els documents que es troben en l'expedient 195/07 IPPC, instruït a instàncies de l'empresa Zirconio, SA, a fi de modificar l'autorització ambiental integrada d'una indústria de fabricació de revestiments i paviments ceràmics, s'emet aquesta resolució de conformitat amb els següents  
Antecedents de fet  
Primer. Amb data 25 de juliol de 2007 s'atorga a la mercantil Zirconio, SA l'autorització ambiental integrada per a la planta de fabricació de revestiments i paviments ceràmics ubicada al terme municipal de Vila-real (Castelló).  
Segon. Amb data 3 d'octubre de 2007 té entrada en el Registre General d'aquesta Conselleria un escrit de la mercantil Zirconio, SA, per mitjà del qual sol·licita una modificació no substancial de l'autorització ambiental integrada. En concret es tracta de:   
Instal·lació d'un nou forn (núm. 13), d'una capacitat màxima d'enfornada anual d'1.877.406 m² i desmuntatge del forn núm. 3, que es dóna de baixa, i la paralització del forn núm. 9, que estarà fora de servei fins a una futura ampliació.  
Desmantellament de 2 esmaltadores SYC (10-13), 2 classificadores System model Falcon, 7 compressors i 1 filtre de via humida (núm. 8).  
Tercer. Amb 23 de novembre de 2007 s'inicia el procediment de modificació d'ofici de l'autorització ambiental integrada, per mitjà de la corresponent resolució motivada, subscrita pel director general de Qualitat Ambiental. Així mateix, es requereix a l'interessat perquè presente nova documentació justificativa, cosa que fa en data 8 de gener de 2008.  
Quart. Amb dates 25 i 28 de gener de 2008, s'envia la documentació presentada al Servei de Protecció de l'Ambient Atmosfèric i a l'Ajuntament de Vila-real, respectivament, perquè emeten informe sobre les esmentades modificacions en relació amb les seues competències.  
Cinqué. Amb dates 7 i 22 de febrer de 2008, tenen entrada en el Registre General d'aquesta Conselleria els informes favorables del Servei de Protecció de l'Ambient Atmosfèric i de l'Ajuntament de Vila-real, respectivament.  
Sisé. Amb data 10 d'abril de 2008 s'envia un escrit de tràmit d'audiència a l'interessat.  
Als anteriors fets s'apliquen els següents  
Fonaments de dret  
Primer. L'expedient s'ha tramitat segons el que preveuen els articles 64, 65 i 66 del Decret 127/2006, de 15 de setembre, pel qual es desplega la Llei 2/2006, de 5 de maig, de prevenció de la contaminació i qualitat ambiental.  
Segon. A la Comunitat Valenciana l'òrgan competent per a atorgar i l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002, d'1 de juliol, de prevenció i control integrats de la contaminació i el Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries.   
D'altra banda, de conformitat amb l'article 15 del Decret 137/2006, de 29 de setembre, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge, correspon a la Direcció General de Qualitat Ambiental exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Territori i Habitatge, resolc:  
Acordar les modificacions, descrites en l'antecedent de fet segon, de les instal·lacions de què disposa la mercantil Zirconio, SA al terme municipal de Vila-real (Castelló), per a la fabricació de paviment i revestiment ceràmic, la qual ha de complir les condicions establides en la resolució d'autorització ambiental integrada de les esmentades instal·lacions, atorgada amb data 25 de juliol de 2007.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 24 de juny de 2008.- El director general per al Canvi Climàtic: Jorge Lamparero Lázaro.